(Aangestuur vanaf Moembaai)
Koördinate 18°58′N 72°50′O﻿ / ﻿18.967°N 72.833°O﻿ / 18.967; 72.833
- Totaal 603 vk km
Hoogte bo seevlak 14 m
- Totaal (2011) 12 442 373
- Bevolkingsdigtheid 21 000/vk km
- Metropolitaanse gebied 18 414 288
Mahadeshwar (Shiv Sena)
Amptelike Webwerf mcgm.gov.in
Mumbai of Moembai (Marathi: मुंबई Mumbaī [ˈmumbəi], tot 1996 amptelik Bombay) is die hoofstad van die Indiese deelstaat Maharashtra en die Indiese subkontinent se belangrikste seehawe. Met 'n bevolking van 12,5 miljoen in die stadsgebied (volgens die laaste sensus van 2011 en sonder periferiese voorstede) is Mumbai die grootste stedelike nedersetting in Indië en een van die bevolkingrykste metropole ter wêreld. Die Metropolitaanse Gebied van Mumbai (Mumbai Metropolitan Region, MMR) sluit digbevolkte gebiede in die noorde en die stad Thane in, met 'n totale bevolking van 28,4 miljoen.
Die stadsgebied is op die eiland Salsette langs die weskus van Maharashtra geleë. Die historiese middestad is op 'n smal landstrook geleë wat vanuit die moerasgebiede in die Arabiese See strek. Hier word 'n ryk argitektoniese erfenis aangetref met 'n kenmerkende plaaslike variant van historisme. Hierdie boustyl kombineer Britse invloede met 'n Britse interpretasie van die inheemse Mogoel-boukuns.
Mumbai is die ekonomiese spilpunt van Indië asook 'n belangrike vervoerspilpunt. In Mumbai se diep natuurlike hawe word meer as die helfte van Indië se passasiersvervoer hanteer. Die stad is daarnaas 'n eersteerangse kulturele en opvoedkundige sentrum met universiteite, teaters, musea en kunsgalerye.
Die Taj Mahal Palace Hotel, voltooi in 1903, is 'n voorbeeld van koloniale Indo-Saraseense boukuns
Die naam Mumbai is afgelei van Mumba of Maha-Amba – die naam van die Koli-godin Mumbadevi – en ai, wat "moeder" in Marathi beteken.
Die naam Mumbai het sy oorsprong in die 16de eeu, toe die Portugese die naam aan die stad gegee het. In die 17de eeu het die Engelse Mumbai beset en dit Bombay (Afrikaans: Bombaai) begin noem omdat dit makliker was om uit te spreek. In 1995 is dit terug verander na Mumbai, soos Indiërs dit nog altyd uitgespreek het.
Mumbai is die enigste Indiese stad wat drie Unesco-wêrelderfenisgebiede huisves: Die Olifantgrotte (1987), die Chhatrapati Shivaji Terminus spoorwegstasie (2004) asook die Victoriaanse en Art Deco-ensemble (2018).
↑ (en) "Elephanta Caves". Unesco. Besoek op 9 Julie 2018.
↑ (en) "Chhatrapati Shivaji Terminus (formerly Victoria Terminus)". Unesco. Besoek op 9 Julie 2018.
↑ (en) "Victorian Gothic and Art Deco Ensembles of Mumbai". Unesco. Besoek op 9 Julie 2018.
Wikimedia Commons het meer media in die kategorie Mumbai.
(en) Toerisme-inligting oor Mumbai op Wikivoyage
(en) "Mumbai". Encyclopædia Britannica. Besoek op 9 Julie 2018.
Hierdie Indië-verwante artikel is 'n saadjie. U kan wikipedia help deur dit uit te brei.
Ontsluit van "https://af.wikipedia.org/w/index.php?title=Mumbai&oldid=2018705"
Last edited on 24 Julie 2019, at 17:12